Skarlatŝultra papageto

Skarlatŝultra papageto (Touit huetii, laŭ kio ankaŭ Papageto de Huet) estas specio de papagoj en la familio papagedoj, latine Psittacidae. Ĝi troviĝas en Bolivio, Brazilo, Kolombio, Ekvadoro, Gujano, Peruo, kaj Venezuelo, eble en Surinamo, kaj kiel vaganto en Trinidado kaj Tobago.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Skarlatŝultra papageto estas monotipa.

Aspekto
La Skarlatŝultra papageto estas 15 ĝis 16 cm longa kaj pezas 58 ĝis 62 g. Ĝia korpo estas plejparte verda, pli malhela supre ol sube. La antaŭa parto de ĝia vizaĝo estas malhela kun blankaj okulringoj kaj ĝia krono kaj nuko olivecbrunaj. Ĝiaj supraj flugilkovriloj estas malhelbluaj, ĝiaj antaŭpartoj nigraj, kaj ĝia karpa strio, subflugilaj kovriloj kaj akseloj ruĝaj. La vosto de la masklo havas verdajn centrajn plumojn kaj ruĝajn eksterajn kun nigraj pintoj; la vostoj de inoj estas ĉiuj verdecflavaj kun nigraj pintoj. La subvostaj kovriloj de ambaŭ seksoj estas flavaj. Nematuraj birdoj estas similaj al plenkreskaj inoj sed kun verda vizaĝo.Collar, N., P. F. D. Boesman, and G. M. Kirwan (2020). Scarlet-shouldered Parrotlet (Touit huetii), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 18an de Februaro, 2023

Distribuado kaj habitato
La skarlatŝultra papageto havas disan distribuon. Ĝi troviĝas en nordorienta Venezuelo kaj apuda Gujano, de suda Venezuelo tra sudorienta Kolombio, orienta Ekvadoro, kaj orienta Peruo ĝis norda Bolivio, kaj en la oriento de Amazona Baseno de Brazilo. Oni supozas, ke la specio eble pontas la interspacojn inter la teritorioj. Ĝi troviĝis kiel vaganto en Trinidado, kaj nedokumentitaj vidaj registroj en Surinamo igas la Sudamerikan Klasifikadan Komitaton de la Usona Ornitologia Societo nomi ĝin hipoteza en tiu lando. 

La skarlatŝultra papageto loĝas en malaltaj arbaroj de terra firme kaj várzea. En alteco ĝi plejparte troviĝas sub 900 m, sed foje estis registrita tiom alte kiom ĝis 1,300 m.

Kutimaro
Movoj
La skarlatŝultra papageto estas nemigranta sed plej verŝajne nomada en Amazonio. Ili malofte "troviĝas en unu areo dum pli ol kelkaj semajnoj samtempe".

Manĝado
La manĝotekniko kaj dieto de la skarlatŝultra papageto ne estas dokumentitaj.

Reproduktado
La reprodukta sezono de la skarlatŝultra papageto ŝajne inkluzivas aprilon en suda Venezuelo kaj septembron ĝis decembron en suda Brazilo. Nenio alia estas konata pri ĝia reprodukta biologio.

Voĉo
La skarlatŝultra papageto estas "tre laŭta 'tjut-tjuut-tjuut-' mikse al 'tjer tjer-'."

Statuso
La IUCN taksis la skarlatŝultran papageton kiel Malplej Zorgigan. Ĝi havas grandan teritorion, sed ĝia populacio ne estas konata kaj oni kredas, ke ĝi malpliiĝas. Neniuj tujaj minacoj estis identigitaj. BirdLife International (2022). [https://www.iucnredlist.org/species/22686014/209587238 "Scarlet-shouldered Parrotlet Touit huetii". IUCN Red List of Threatened Species. 2022: e.T22686014A209587238. Alirita la 18an de Februaro 2023.  "Kvankam ŝajne nekutima ĝis malofta, ĉi tiu birdo estas tre diskreta kaj vivas en malproksimaj areoj, do eble pli ofta ol registroj indikas".

Referencoj

Eksteraj ligiloj
 World Parrot Trust species profile

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Venezuelo
Kategorio:Birdoj de Kolombio
Kategorio:Birdoj de Brazilo